Flensmarka naturreservat

Flensmarka naturreservat er et langsmalt område to-tre mil sørøst for Røros. Området strekker seg fra liene opp mot Stenfjellet sør for Håsjøen og innover til vestsiden av Femunden. Nærheten til Røros tilsier at området og skogen har vært under langvarig påvirkning, men her finnes likevel mange gamle furuer (300-400 år gamle). Stedvis er det mye blokkmark. Området er representativt for fattig furuskog i regionen, og antas å være det største, mest intakte furuskogsområdet i nærheten av Røros. Både dyreliv og vegetasjon er vernet mot skade og ødeleggelse, men det er tillatt å sanke bær og matsopp. Jakt er også tillatt i samsvar med annet regelverk. Motorferdsel, sykling og ridning er forbudt, men en rekke unntak kan gjøres etter søknad, blant annet for utøvelse av reindrift. Referanser Eksterne lenker (no) Flensmarka naturreservat i Miljødirektoratets nettsted Naturbase